**Nigel Marcus Baker** (\* 9. september 1966, Birmingham, Spojené kráľovstvo) je britský diplomat. Od augusta 2020 veľvyslanec Spojeného kráľovstva na Slovensku. Predtým bol veľvyslanecom v Bolívii a pri Svätej stolici.

Životopis
---------

Nigel Baker v rokoch 1985 až 1988 študoval históriu na University of Cambridge. V rokoch 1996 až 1998 žil v Taliansku kde skúmal a písal o témach dejín Európy 18. storočia. V rokou 1992 získal MA.

V rokoch 2000 až 2003 pracoval ako asistent osobného tajomníka Princa z Walesu.

Diplomatické pôsobenie
----------------------

V diplomatických službách Spojeného kráľovstva (Foreign & Commonwealth Office) pôsobí od roku 1989. V rokoch 1992 až 1996 pracoval v Česku a Slovensku: V rokoch 1992 až 1993 bol v Prahe druhým sekretárom (pre ekonomiku) a v rokoch 1993 až 1996 bol zástupcom veľvyslanca v Bratislave. Pred odchodom do Bratislavy mal v Prahe na starosti slovenské záležistosti. „Mnoho ľudí na Slovensku si v tom čase myslelo, že zbohatnúť v politike je normálne," povedal o čase svojho prvého pôsobenia v Bratislave. V roku 1998 bol počas predsedníctva EU Spojeného kráľovstva prvým tajomníkom v oddelení protokolu na Foreign & Commonwealth Office. V rokoch 1998 až 2000 sa na FCO venoval európskej bezpečnosti a obrane.

V rokoch 2003 až 2006 bol zástupcom veľvyslanca v Havane na Kube. Následne bol v období 2007 až 2011 veľvyslancom Spojeného kráľovstva v Bolívii. Od septembra 2011 do júla 2016 bol veľvyslancom Spojeného kráľovstva pri Svätej stolici. Stal sa ním aj keď nie je členom cirkvi. Po návrate až do roku 2019 viedol oddelenie Latinskej Ameriky na FCO.

### Veľvyslanec na Slovensku

Do funkcie veľvyslanca na Slovensku bol vymenovaný v máji 2020, vtedajšieho zástupcu Spojeného kráľovstva Andrewa Gartha mal vystriedať v auguste 2020. Svoje poverovacie listiny odovzdal prezidentke Zuzane Čaputovej 3. septembra 2020. *„Som nesmierne rád, že som späť na Slovensku. Slovensko a Spojené kráľovstvo spájajú spoločné záujmy a hodnoty, v neposlednom rade naša vzájomná viera v demokraciu, slobodu slova, vo voľný obchod, v medzinárodné partnerstvo a udržateľný rozvoj,"* povedal pri stretnutí s Čaputovou.

Osobné
------

Jeho manželkou je Alexandra (Sasha) Baker, má s ňou jedného syna. Medzi znalosťami jazykov uvázda aj slovenčinu.

Referencie
----------

1. 1 2 3 4 5 6 7 8   *Change of Her Majesty’s Ambassador to Slovakia: August 2020* [online]. gov.uk, 2020-05-22, [cit. 2020-09-03]. Dostupné online.
2. 1 2 3 4 5   *Nigel Baker OBE MVO* [online]. gov.uk, [cit. 2020-09-03]. Dostupné online.
3. 1 2  VASILKO, Tomáš. Nový britský veľvyslanec: Niektoré zvyky z Mečiarovej éry sú problémom Slovenska dodnes. *dennikn.sk* (Bratislava: N Press), 2020-10-13. Dostupné online [cit. 2020-10-17]. ISSN 1339-844X.
4. ↑  WALKER, Tim. *Nigel Baker is ambassador to the Holy See* [online]. telegraph.co.uk, 15 April 2011 • 06:30 am, [cit. 2020-09-03]. Dostupné online.
5. ↑   *Prezidentka prijala nového britského veľvyslanca N. M. Bakera* [online]. Bratislava: Kancelária prezidenta SR, [cit. 2020-09-03]. Dostupné online.
6. 1 2   Novým britským veľvyslancom na Slovensku sa stal Nigel M. *dennikn.sk* (Bratislava: N Press), 2020-09-03. Dostupné online [cit. 2020-09-03]. ISSN 1339-844X.

Externé odkazy
--------------

* Profil na stránke veľvyslanectva

| * z
* d
* u
Veľvyslanci Spojeného kráľovstva na Slovensku |
| --- |
| 
* David Brighty (1993 – 1994)
* Michael Bates (1994 – 1995)
* Peter Harborne (1995 – 1998)
* David Lyscom (1998 – 2001)
* Ric Todd (2001 – 2003)
* Judith Macgregorová (2003 – 2007)
* Michael Roberts (2007 – 2009)
* Dominic Schroeder Chargé d‘affaires a.i. (2011 – 2011)
* Susannah Montgomeryová (2011 – 2013)
* Gill Fraserová Chargé d‘affaires a.i. (2013 – 2014)
* Andrew Garth (2014 – 2020)
* Nigel Baker (2020 – súčasnosť)

 |